CELEX: 62010TN0180
Language: da
Date: 2010-04-16 00:00:00
Title: Sag T-180/10: Sag anlagt den 16. april 2010 — Nickel Institute mod Kommissionen

19.6.2010   
            
            
               DA
            
            
               Den Europæiske Unions Tidende
            
            
               C 161/53
            
         
      Sag anlagt den 16. april 2010 — Nickel Institute mod Kommissionen
      (Sag T-180/10)
      (2010/C 161/84)
      Processprog: engelsk
      
         Parter
      
      
         Sagsøger: Nickel Institute (Toronto, Canada) (ved lawyer K. Nordlander og solicitor H. Pearson)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullationspåstanden antages til realitetsbehandling.
               
            
                  —
               
               
                  Kommissionens beslutning SG.E3/HP/psi–Ares(2010)65824 af 8. februar 2010 om afslag på fuld aktindsigt i visse dokumenter, som sagsøgeren i henhold til forordning (EF) nr. 1049/2001 (1) havde begæret aktindsigt i, annulleres.
               
            
                  —
               
               
                  Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Med nærværende søgsmål nedlægger sagsøgeren i henhold til artikel. 263 TEUF påstand om, at Kommissionens beslutning SG.E3/HP/psi–Ares(2010)65824 af 8. februar 2010 om afslag på fuld aktindsigt i visse dokumenter, som sagsøgeren i henhold til forordning (EF) nr. 1049/2001 har begæret aktindsigt i, annulleres. Beslutningen tiltrådte bl.a.:
      
                  —
               
               
                  Beslutningen truffet af den fungerende generaldirektør for Kommissionens Juridiske Tjeneste om at give afslag på fuld aktindsigt i syv dokumenter, hvori denne tjeneste afgiver udtalelse om udkastet til Kommissionens direktiv 2008/58/EF (2).
               
            
                  —
               
               
                  Beslutningen truffet af direktøren for Direktorat D i GD Miljø om at give afslag på fuld aktindsigt i to dokumenter, hvori andre af Kommissionens generaldirektører afgiver udtalelse om udkastet til Kommissionens direktiv 2008/58/EF.
               
            
                  —
               
               
                  Den omstændighed, at Kommissionen ikke er i besiddelse af noget dokument, nogen optegnelse eller nogen skriftlig udveksling (herunder noget opfølgningsdokument eller nogen kommentarer hertil), hvori Den Juridiske Tjeneste afgiver sit synspunkt om udkastet til Kommissionens direktiv 2009/2/EF (3).
               
            Til støtte for sine påstande har sagsøgeren gjort følgende anbringender gældende:
      
                   
               
               
                  For det første har Kommissionens generalsekretær hvad angår flere af de dokumenter, der er begæret aktindsigt i, anlagt et åbenbart urigtigt skøn og tilsidesat artikel 4, stk. 2, andet led, i forordning (EF) nr. 1049/2001 i sin fortolkning af undtagelsen vedrørende beskyttelsen af juridisk rådgivning.
               
            
                   
               
               
                  Dernæst har Kommissionens generalsekretær hvad angår et af de dokumenter, der er begæret aktindsigt i, anlagt et åbenbart urigtigt skøn og tilsidesat artikel 4, stk. 2, andet led, i forordning (EF) nr. 1049/2001 i sin fortolkning af undtagelsen vedrørende beskyttelsen af retslige procedurer.
               
            
                   
               
               
                  Endelig har Kommissionens generalsekretær anlagt et åbenbart urigtigt skøn og tilsidesat artikel 8, stk. 1, i forordning (EF) nr. 1049/2001, idet denne ikke identificerede og gav adgang til dokumenter, hvori Den Juridiske Tjeneste afgiver sit synspunkt om udkastet til Kommissionens direktiv 2009/2/EF.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
      
         (2)  Kommissionens direktiv 2008/58/EF af 21.8.2008 om ændring med henblik på den 30. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (EUT L 246, s. 1).
      
         (3)  Kommissionens direktiv 2009/2/EF af 15.1.2009 om 31. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (EUT L 11, s. 6).